Råde

Råde er en kommune i landskapet Østfold i Viken fylke på Østlandet i Norge. Den ligger mellom byene Moss, Sarpsborg og Fredrikstad. I tillegg har Råde grense mot Våler i nord, og i vest strekker kommunen seg utover Oslofjorden til Færder og Tønsberg. 

I tidligere tider var det vanlig å dele Råde inn i tre deler, Østbygda, Vestbygda og Onsøyfjerdingen. I moderne tid har kommunen fått tre tettsteder, Karlshus, Saltnes, og Missingmyr, der det fleste rådesokningene bor. Men det er også mye spredt bebyggelse over hele kommunen. 

Høyeste punkt er Danserfjella, 129 moh. Råde kirke er fra 1185, mens stasjonsbyen Karlshus er administrasjonssenter og vokste fram ved åpningen av Østfoldbanen i 1879.

Råde kommune er posisjonert som et sentralt trafikknutepunkt i Østfold. Norges hovedinnfartsåre E6 går gjennom kommunen, det samme gjør Østfoldbanen, og Råde har egen jernbanestasjon. Moss lufthavn ligger på grensen mellom Råde og Moss.

Geografi og klima 

Det ble drevet kontinuerlige meteorologiske målinger i regi av Meteorologisk institutt i Råde i perioden 1933 − 1971. Høyeste og laveste registrerte temperaturer i perioden var henholdsvis 31,0 grader 21. juni 1970 og −34,7 grader 20. januar 1941.

Politikk

Kommunestyrevalget 2019

Kommunestyrevalget 2015

Organisasjon 
Råde kommune er organisert etter Hovedutvalgsmodellen med fagområdene oppvekst- og kultur, omsorg og teknikk.

Administrativt er kommunens drift og forvaltning inndelt i 9 virksomheter og rådmannskontoret. Det er rådmannen som er den øverst administrative lederen i kommunen.

Tjenester 
I Råde er det totalt 7 barnehager, 2 kommunale og 5 private. Det er samordnet opptak, og frist for hovedopptaket er 
1. mars. Barnehageplass kan søkes hele året og tildeles fortløpende.

Vennskapskommune 
Forshaga kommun i Sverige er Råde kommunes vennskapskommune.

Kjente rådesokninger 
 Johannes Gerckens Bassøe (1878-1962), sysselmann på Svalbard 1925-1932, fylkesmann i Troms og Vestfold.
 Edvard Grimstad (1933-2014), stortingsrepresentant (Sp) 1989-1997, fylkesmann i Østfold 1998-2003
 Anna-Kristin «Grynet» Molvig (f. 1942), skuespiller og sanger 
 Heidi Støre (f. 1963), tidligere landslagsspiller i fotball
 Kari Mangrud Alvsvåg (f. 1970), biskop i Borg bispedømme fra 2022
 Leif Erik Andersen (f. 1971), tidligere fotballproff i Crystal Palace
 Heidi Gjermundsen Broch (f. 1975), skuespiller
 Linda Ørmen (f. 1977), tidligere landslagsspiller i fotball

Tettsteder i Råde kommune 
 Karlshus
 Saltnes
 Missingmyr

Bildegalleri

Referanser

Eksterne lenker 
 
 }
   Kommunefakta Råde - Statistisk sentralbyrå
  Råde kirke